- Hindi News
- Women
- Give Rest To Your Hands And Feet In The Midst Of Daily Work Routine, Do Manicure And Pedicure At Home In These Easy Ways
सौंदर्य:रोज की भागदौड़ के बीच हाथ-पैरों को भी दें आराम, घर पर इन आसान तरीकों से करें मैनीक्योर और पेडीक्योर
इस समय सभी घर पर हैं तो काम का बोझ भी है, ऐसे में जाहिर है हाथ-पैरों पर ध्यान देने का समय कम है। इसलिए घर पर कुछ आसान तरीकों से मैनीक्योर और पेडीक्योर करें।
एक हफ्ते में या पंद्रह दिन में एक घंटे का वक्त खुद के लिए निकालिए और हाथ-पैरों को संवारिए। परिवार के सदस्य साथ मिलकर भी मैनीक्योर और पैडीक्योर कर सकते हैं। मजा भी आएगा और प्रक्रिया भी हो जाएगी।
ऐसे करें मैनीक्योर और पेडीक्योर
- सबसे पहले हाथ-पैर के नाखूनों को ट्रिम करें और आकार दें। ध्यान रखें कि नाखूनों को बहुत अधिक और कोनों को अंदर तक नहीं काटना है।
- नेल पॉलिश लगी है तो उसे रिमूवर से हटा दें। नाखूनों को शेप देने के लिए नेल कटर की जगह नेल फाइलर का इस्तेमाल करें।
- बाल्टी या टब में गुनगुने से कुछ ज्यादा गर्म तापमान वाला पानी भरें कि घुटने तक पैर डूब सकें और कोहनी तक हाथ डूब जाएं। इसमें सौम्य शैम्पू या बाथ सोप डालें और अपनी पसंद के किसी भी एसेंशियल ऑयल की दो-तीन बूंद डाल सकते हैं। अब इस पानी में पंद्रह-बीस मिनट के लिए पैरों और हाथों को डुबोकर रखें। फिर निकालकर तौलिए से सुखा लें।
- अगर क्यूटिकल पिन है तो इससे क्यूटिकल को साफ करें और मृत त्वचा निकालें। बहुत अंदर तक पिन न ले जाएं, बल्कि बाहरी कोनों को साफ़ कर लें।
- अगला कदम एक्सफॉलिएटिंग है। इसके लिए स्क्रब लेकर पैरों और हाथों की हल्के-हल्के स्क्रबिंग करें। इससे मृत त्वचा निकल जाएगी।
- हाथ-पैरों को साफ करके उन्हें मॉइश्चराइज करें और मसाज करें। क्यूटिकल्स की हल्के से मालिश करें। बहुत दबाकर न करें। मॉइश्चराइज़र लगाने से त्वचा को नरम बनाने और हाइड्रेट करने में मदद करती है। मॉइश्चराइजर की जगह कोई भी सामान्य क्रीम लगा सकते हैं।
- अब हाथ-पैरों को ऐसे ही रखें या नेल पॉलिश या नेल आर्ट कर लें।
- जरूरी नहीं है मैनीक्योर-पेडीक्योर दोनों को साथ किया जाए। सुविधानुसार समय मिलने पर कर लें।
tgl_Latn eng_Latn eng_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva